Suchinthana/ta-wikipedia huggingface dataset:
பரூக்காபாத் விமான நிலையம்

பரூக்காபாத் விமான நிலையம் ('Farrukhabad Airport') இந்திய மாநிலங்களில் ஒன்றான  உத்தரப் பிரதேசம் மாநிலத்தில் பரூக்காபாத் மாவட்டத்தில் முகமதாபாத் என்ற ஊரில் அமைந்துள்ளது. இந்த விமான நிலையத்தை இந்திய வானூர்தி நிலையங்கள் ஆணையம் நிர்வாக செய்கிறது. இதி ஒரு பொதுமக்கள் பயன்பாட்டுக்கான விமான நிலையம் ஆகும். இந்த விமான நிலையம் கான்பூர் விமான நிலையத்திலிருந்து 129 கிலோ மீற்றர்கள் தொலைவிலும், லக்னோ விமான நிலையத்திலிருந்து 149 கிலோ மீற்றர்கள் தொலைவிலும் அமைந்துள்ளது. இதன் அருகில் சைன மதக் கோவிலான கம்பாலஜி கோவில் (Shri Kampilaji) அமைந்துள்ளது.

வசதிகள் 
இங்கிருந்து முக்கியமன ஆட்களுக்கு குறைந்த தூர ஓட்டத்தை விமானம் மூலமாகவும், உலங்கு வானூர்தி மூலமாகவும் இயக்கப்படுகிறது.

மேற்கோள்கள் 

உத்தரப் பிரதேசத்தில் உள்ள வானூர்தி நிலையங்கள்
அரோல்டு மாசுர்சுகி

அரோல்டு மாசுர்சுகி (Harold Masursky) (திசம்பர் 23, 1922 - ஆகத்து 24, 1990) ஓர் அமெரிக்கப் புவியியலாளரும் வானியலாளரும் ஆவார்.

இவர் தன் பணியை அமெரிக்கப் புவி அளக்கையியல் துறையில் தொடங்கினார். பின்னர் நாசாவில் முதுநிலை அறிவியல் உறுப்பினராக்ச் சேர்ந்தார். இவர் கோள்களின் மேற்பரப்பையும் நிலாவின் மேற்பரப்பையும் ஆய்வுசெய்தார்.அந்த வான்பொருள்களில் இறங்க அறிவியல் முறைப்படி உகந்த இடங்களைத் தேர்வு செய்யும் ஆர்வத்தில் இந்த ஆய்வை மேற்கொண்டார். இந்த ஆய்வு அபொல்லோ திட்ட்த்துக்காகவும் வைகிங் திட்ட்த்துக்காகவும் மேற்கொள்ளப்பட்டது.

செவ்வாயின் மாசுர்சுகி குழிப்பள்ளமும் 2685 மாசுர்சுகி குறுங்கோளும் இவரது நினைவாகப் பெயர் இடப்பட்டுள்ளன. இதேபோல, மாசுர்சுகி விருதும் மாசுர்சுகி விரிவுரையு இவரது நினைவாகப் பெயரிடப்பட்டுள்ளன.

வெளி இணைப்புகள்
Obituary
Description of the Masursky Award 

1922 பிறப்புகள்
1990 இறப்புகள்
அமெரிக்க வானியலாளர்கள்
அமெரிக்கக் கோள் அறிவியலாளர்கள்
பெண் கோள் அறிவியலாளர்கள்
யேல் பல்கலைக்கழக முன்னாள் மாணவர்கள்
ஈகொர் திமீத்ரியெவிச் நோவிக்கொவ்

ஈகொர் திமீத்ரியெவிச் நோவிக்கொவ் (Igor Dmitriyevich Novikov, , பிறப்பு: நவம்பர் 10, 1935 மாஸ்கோ) ஓர் உருசிய சோவியத் கோட்பாட்டு வானியற்பியலாளரும் அண்டவியலாளரும் ஆவார்.

இவர் 1980 களின் இடைப்பகுதியில் தன் நிறைவு நெறிமுறையை உருவாக்கினார். இது காலப்பயணக் கோட்பாட்டுக்கான சிறந்த பங்களிப்பு ஆகும்.

இவர் 1965 இல் வானியற்பியலில் முனைவர் பட்டம் பெற்றார். இவர் வானியற்பியலில் 1970 இல் முதுமுனைவர் பட்டம் பெற்றார். இவர் 1974 முதல் 1990 வரை மாஸ்கோவில் இருந்த உருசிய விண்வெளி ஆராய்ச்சி நிறுவனத்தின் சார்பியல் வானியற்பியல் துறையின் தலவராக விளங்கினார். இவர் 1991 க்கு முன்பே இலெபெதேவ் இயற்பியல் நிறுவனத்தின் வானியற்பியல் துறைத்தலைவராகவும் மாஸ்கோ அரசு பல்கலைக்கழகப் பேராசிரியராகவும் இருந்துள்ளார்.இவர் 1994 இல் இருந்து டென்மார்க்கில் உள்ள கோப்பனேகன் பல்கலைக்கழக கோட்பாடு வானியற்பியல் துறையின் இயக்குநராக இருந்தார். அண்மையில் இவர் அப்பல்கலைக்கழக வான்காணக வானியற்பியல் மையப் பேராசிரியராகவும் உள்ளார். இவர் 1998 இல் இருந்து அரசு வானியல் கழகத்தின் உறுப்பினர் ஆனார்.

வெளியீடுகள்

இவர் பல மக்கள் அறிவியல் நூல்களை எழுதியுள்ளார்:

 கருந்துளைகளும் புடவியும், (மொழிபெயர்ப்பு: விதாலி ஐ. கிசின், கேம்பிரிட்ஜ் பல்கலைக்கழக அச்சகம் 1995)
 காலமெனும் ஆறு, (மொழிபெயர்ப்பு: விதாலி ஐ. கிசின், கேம்பிரிட்ஜ் பல்கலைக்கழக அச்சகம் Press 1998, 2001)
 Il ritmo del tempo, Di Renzo Editore, Roma, 2006

இவர் அலெக்சாந்தர் எசு. சாரோவுடன் இணைந்து 15 அண்டவியல், வானியற்பியல் நூல்களையும் எட்வின் ஹபிள் வாழ்க்கை வரலாற்று நூலையும் எழுதியுள்ளார் (கேம்பிரிட்ஜ் பல்கலைக்கழக அச்சகம்  1992).

மேற்கோள்கள்

1935 பிறப்புகள்
வாழும் நபர்கள்
உருசிய வானியற்பியலாளர்கள்
சோவியத் வானியற்பியலாளர்கள்
உருசிய வானியலாளர்கள்
சோவியத் வானியலாளர்கள்
சாலிவாகனன்

சாலிவாகனன் (Shalivahana) பண்டைய பரத கண்டத்தின் தென்னிந்தியாவின் தற்கால மகாராட்டிரம் கர்நாடகா மற்றும் ஆந்திரப் பிரதேசம் போன்ற பகுதிகளை ஆண்ட சாதவாகனர்களின் வழித்தோன்றலில் வந்த மன்னர்  என புராணங்கள் மற்றும்  செவி வழிக்கதைகள் மூலம் அறியப்படுகிறது. பிரஸ்திஸ்தானத்தை தலைநகராகக் கொண்ட சாலிவாகனன், உஜ்ஜைனியை தலைநகராகக்  கொண்டு ஆண்ட பேரரசர் விக்கிரமாத்தியனை  வென்றவர் என்ற பெருமை உண்டு.  தென்னிந்தியாவில் மட்பாண்டங்கள் செய்யும் குலால சமூகத்தினர், சாதவாகனனை தங்கள் குலத்தின் முன்னவர் எனப் போற்றி கொண்டாடுகிறார்கள். சாலிவாகனன் குறித்த செய்திகள் பவிஷ்ய புராணத்தில் குறிப்புகள் உள்ளது.

சாலிவாகன ஆண்டு
சாலிவாகனன் விக்கிரமாதித்தியனை வென்றதை கொண்டாடும் வகையில், அந்த ஆண்டு முதல் சாலிவாகன ஆண்டு கி பி 78 முதல் தொடங்குவதாக கருதப்படுகிறது.

இதனையும் காண்க
 சாலிவாகன ஆண்டு

மேற்கோள்கள்

ஆதார நூற்பட்டியல்
 
 

இந்து தொன்மவியல் மாந்தர்
இந்தியப் பேரரசர்கள்
இந்திய வரலாறு
நல்ல தங்காள் (1955 திரைப்படம்)

நல்ல தங்காள் (Nalla Thangal) 1955 ஆம் ஆண்டு வெளியான ஒரு இந்திய தமிழ்த் திரைப்படமாகும். இத் திரைப்படத்தின் இயக்குநர் பி. வி. கிருஷ்ண ஐயர். ஆர். எஸ். மனோகர், ஜி. வரலட்சுமி ஆகியோர் முக்கிய பாத்திரங்களில் நடித்திருந்தனர்.

நடிகர்கள், தயாரிப்புக் குழு
பின்வரும் பட்டியல்களிலுள்ள விபரம் பிலிம் நியூஸ் ஆனந்தன் தரவுத் தளத்திலிருந்து எடுக்கப்பட்டது.

நடிகர், நடிகையர்

ஆர். எஸ். மனோகர்
ஜி. வரலட்சுமி
ஏ. பி. நாகராஜன்
மாதுரி தேவி
ஜே. பி. சந்திரபாபு
வி. எம். ஏழுமலை
ஈ. வி. சரோஜா
மோகனா

தயாரிப்புக் குழு

தயாரிப்பாளர் = 
இயக்குநர் = பி. வி. கிருஷ்ண ஐயர்
திரைக்கதை, வசனம் = ஏ. கே. வேலன்
ஒளிப்பதிவு = வாசுதேவ ராவ், கர்நாடகி
படத்தொகுப்பு = பால் ஜி. யாதவ்
கலை = ஜெயவந்த் எஸ். கே.
நட்டுவாங்கம் = குமாரி பாரதி, மாதவன், பலராமன்
கலையகம் = பிலிம் சென்டர்

தயாரிப்பு
நல்லதங்காள் என்ற பெயரில் 1935 ஆம் ஆண்டு ஒரு திரைப்படம் வெளியானது. 1955 முற்பகுதியில் இதே கருத்துள்ள தலைப்புடன் நல்ல தங்கை என்ற திரைப்படம் வெளியானது.

பாடல்கள்
திரைப்படத்துக்கு இசையமைத்தவர் ஜி. இராமநாதன். மாயூரம் வேதநாயகம் பிள்ளை, அ. மருதகாசி ஆகியோர் பாடல்களை இயற்றியிருந்தனர். ஜே. பி. சந்திரபாபு ஒரு பாடல் பாடியிருக்கிறார். சீர்காழி கோவிந்தராஜன், ஜி. இராமநாதன், டி. பி. இராமச்சந்திரன், டி. எம். சௌந்தரராஜன், வி. டி. இராஜகோபாலன், பி. லீலா, என். எல். கானசரஸ்வதி, கே. ஜமுனாராணி, உடுதா சரோஜினி, நிர்மலா, ஏ. பி. கோமளா, டி. வி. இரத்தினம், ஏ. ஜி. இரத்னமாலா ஆகியோர் பின்னணி பாடியுள்ளனர்.

உசாத்துணை

1955 தமிழ்த் திரைப்படங்கள்
இந்தியத் தமிழ்த் திரைப்படங்கள்
ஈ. வி. சரோஜா நடித்த திரைப்படங்கள்
ஜி. ராமநாதன் இசையமைத்த திரைப்படங்கள்
சந்திரபாபு நடித்த திரைப்படங்கள்
காசுபர் கோட்பிரீடு சுவீசர்

காசுபர் கோட்பிரீடு சுவீசர் (Kaspar Gottfried Schweizer) (பிப்ரவரி 16, 1816 – ஜூலை 6, 1873) ஒரு சுவீடிய வானியலாளr ஆவார். இவர் 1845 இல் மாஸ்கோ சென்று  அங்குள்ள அளக்கையியல் நிறுவனத்தில் கணிதவியல், வானியல் பேராசிரியர் ஆனார். பின்னர், இவர் மாஸ்கோ பல்கைக்கழக வான்காணகத்தின் இயக்குநரானார்.

இவர் சுவிட்சர்லாந்து சூரிச் படைவீரர் குடியிருப்பில் வைலா எனுமிட்த்தில் பிறந்தார். இவர் 1839 இல் கோன்க்சுபர்கு சென்று பிரீட்ரிக் வில்கெல்ம் பெசேவுக்கு உதவி செய்தார். இவர் 1841 முதல் 1845 வரை புல்கோவோ வான்காணகத்தில் பிரீட்ரிக் கியார்கு வில்கெல்ம் வான் சுத்ரூவ அவர்களின் கீழ் பணிபுரிந்தார். 

இவர் ஐந்து வால்வெள்ளிகளையும் (புபொப 7804) எனும்   வான்பொருள் ஒன்றையும்  1864 நவம்பர் 11 இல் கண்டுபிடித்துள்ளார்.

வெளி இணைப்புகள்

மேற்கோள்கள்

உருசிய வானியலாளர்கள்
சுவீடன் வானியலாளர்கள்
1816 பிறப்புகள்
1873 இறப்புகள்
வால்வெள்ளி கண்டுபிடிப்பாளர்கள்
சோழவேங்கை

சோழவேங்கை (Bischofia Javanica) என்பது ஒரு வகை மரமாகும்.   இதற்கு மலைப் பூவரசு, மிலச்சடையான், மூலா மரம் என்ற வேறு பெயர்களும் உண்டு. இது பி பிலேகாபா பேரினத்தைச் சேர்ந்தது. இந்த இனத் தாவரமானது இந்தியா உள்ளிட்ட தெற்காசியா, தென்கிழக்கு ஆசியாவில் இருந்து ஆஸ்திரேலியா மற்றும் பொலினீசியாவரை பரந்துவிரிந்துள்ளன. இந்த மரங்கள் கடல் மட்டத்திலிருந்து 1,000 மீட்டர் உயரமான பகுதிகளில் நன்கு வளர்கின்றன. சோலைக் காடுகளில் மிகவும் வயதான மரங்களைக் காணலாம். இந்த மரங்கள் 12 முதல் 50 மீட்டர் உயரம்வரை வளரும். எப்போதும் பசுமையாகக் காணப்படும். பச்சை நிறத்தில் பூக்களும், பழங்கள் இளம் சிவப்பு பழுப்பு நிறத்தில் கொத்தாகவும் காணப்படும். இந்த மரங்கள் அதிகபட்சமாக 10 அடி விட்டமும், 20 அடி சுற்றளவும் கொண்டவையாக இருக்கும். இதைவிட அதிகச் சுற்றளவு கொண்ட மரங்கள் சில இடங்களில் காணலாம். தமிழ்நாட்டின் ஏற்காடு மலை அசம்பூர் கிராமத்தில் மணிவண்ணன் என்பவரின் தோட்டத்தில் சுமார் 300 ஆண்டுகளுக்கு மேல் வயதுடைய ஒரு பழமையான சோழவேங்கை மரம் உள்ளது. இம்மரத்தின் தூண் பகுதியானது 15 மீட்டர் உயரம்வரை உள்ளது. அதன் பிறகே கிளைகள் பிரிகின்றன. மரத்தூண் பகுதியானது அடியில் பெருத்தும், மேலே செல்லச் செல்லப் புணல் வடிவிலும் உள்ளது. அடிப்பகுதி மிகவும் அகன்று அமைந்துள்ளது. தரையுடன் ஒட்டிய பகுதியின் சுற்றளவு 66 அடி கொண்டதாக, 10 பேர் சேர்ந்து கட்டிப்பிடிக்கும் அளவுக்கு இந்த மரம் மிகப் பெரியதாக உள்ளது. இந்த மரமே உலகிலேயே அதிகச் சுற்றளவு, விட்டம் கொண்ட சோழவேங்கை மரமாக இருக்கலாம் எனக் கருதப்படுகிறது.﻿﻿﻿﻿﻿﻿﻿﻿﻿﻿﻿﻿﻿﻿﻿ ஆசாம்  காடுகளில் இந்த மரத்தைப் புலிகள் தங்கள் எல்லைப் பகுதியை வரையறுத்துக்கொள்வதற்காகக் கால் நகங்களால் மரத்தின் பட்டையைப் பிறாண்டிக் கீறுகின்றன.  இம்மரங்களை தென்மேற்கு, நடு, கிழக்கு சீனாவிலும் தைவானிலும் வாழும் மக்கள்  புனித மரமாக கருத்துகின்றனர்.

பயன்கள் 
 சிவப்பு நிறம் கொண்ட இந்த மரம் உறுதியானது. பாலங்கள் கட்டுவதற்கும், வீட்டு உபயோகப் பொருட்கள் தயாரிப்பதற்கும் பயன்படுத்தப்படுகிறது.
 இதன் பழங்களைக் கொண்டு ஒயின் தயார்க்கப்படுகிறது.
 இதன் விதைகளில் 30-54% எண்ணெய் கொண்டுள்ளது, இந்த எண்ணெய் உயவுப்பொருகாளப் பயன்படுத்தப்படுகிறது.
 இதன் பட்டையில் இருந்து சிவப்புச் சாயம் தயாரிக்கப்படுகிறது இந்தச் சாயத்தை பிரம்பு கூடை போன்றவற்றில் பூச பயன்படுத்தப்படுகிறது.
 இம்மரத்தின் வேர் மருந்தாகப் பயன்படுகிறது.
 இதன் இலைக் கொழுந்துகளை தெற்கு லாவோசில் மிளகாய் சாசில் தோட்டுக்கொண்டு உண்ணப்படுகிறது.

மேற்கோள்கள் 

மரங்கள்
சகலா

சகலா அல்லது சங்கலா (Sagala or Sangala), தற்கால பாக்கித்தானில் உள்ள சியால்கோட் நகரத்தின் பண்டைய கிரேக்கப் பெயராகும். இந்நகரம் பண்டைய பஞ்சாப் பகுதியில் வடக்கில் அமைந்திருந்தது. மேலும் பண்டைய பரத கண்ட மக்களான பாக்லீகர்களின் தலைநகராக விளங்கியது.

கிரேக்க மன்னர் டெமெட்டிரியசின் மகனும், கிரேக்க மன்னருமான மெனாண்டரின், இந்தோ கிரேக்க நாட்டின் தலைநகராகவும் சகலா நகரம் விளங்கியது.

மகாபாரதக் குறிப்புகள்
பாக்லீகர்கள் சகலா நாட்டை ஆண்டதாக மகாபாரத காவியத்தில் (மகாபாரதம் 8:44) குறிக்கப்பட்டுள்ளது. மேலும் குருச்சேத்திரப் போரில் சகலா நாட்டின் கலந்து கொண்ட மன்னர் பாக்லீகரை மிக வளு மிக்கவன் எனப் போற்றப்படுகின்றான். பாக்லீகரின் மகன் சோமதத்தன் மற்றும் பேரன் பூரிசிரவஸ் ஆகியவர்கள் ஒரு அக்குரோணி படைகளுடன் கௌரவர் அணியில் இணைந்து பாண்டவர் அணிக்கு எதிராகப் போரிட்டனர்.
பாஹ்லீகர்களின் அரசனான பூரிசிரவஸ் கௌரவப் படைகளின் 11 படைத்தலைவர்களில் ஒருவனாக நியமிக்கப்பட்டான். போரில் சாத்தியகி தன் வாளால் பூரிசிரவசைக் கொன்றான்.

சகலாவின் அழிவு

அலெக்சாண்டர் பாரசீகத்தை வென்ற பின் இந்திய மன்னர் போரசின் யாணைப் படைகள் மற்றும் 5000 தரைப்படைகளின் துணையுடன், ராவி ஆறு (கிரேக்கர்களால் பெயரிடப்பட்ட ஹைட்டோடெஸ் பெயரிடப்பட்ட) எனும் ஐராவதி ஆற்றைக் கடந்து சகலா நகரத்தை சூறையாடினான்.
பின்னர் சகலா சீரமைக்கப்பட்டு, கிரேக்கப் பேரரசின் கிழக்கெல்லை நகராக விளங்கியது. ஹெலனிய காலத்தில் கிரேக்க பண்பாடு, கலைகளின் தாக்கம் இப்பகுதிகளில் பரவியது.

சுங்கப் பேரரசில்

மௌரியர்களை வென்ற புஷ்யமித்திர சுங்கன் சுங்கப் பேரரசை நிறுவி மேற்கில் சகலா வரை மகத நாட்டை விரிவாக்கினான்.

இந்தோ கிரேக்க ஆட்சியாளர்கள்
கிரேக்க பாக்திரியா பேரரசின் மன்னர் மெனாண்டர் தனது ஆட்சிக் காலத்தில் (160 – 135) பஞ்சாபின் சகலா நகரை கைப்பற்றினார்.
 
சகலா நகரத்தில் கிரேக்க சிற்பக் கலையுடன் கிரேக்க கட்டிட கட்டப்பட்டது. இந்தோ – கிரேக்கர்கள்,  பௌத்த சமயத்தை ஏற்றுக் கொண்டு, உள்ளூர் பண்பாடு மற்றும் நாகரீகங்களை வாழ்க்கையில் கடைப்பிடித்தனர்.  

 மேலும் சகலா  நகரம் ஹெப்தலைட்டுகளின் மன்னரான மிகிரகுலரின் தலைநகராக விளங்கியது.

இதனையும் காண்க
 பாக்லீகர்கள்
 சியால்கோட் 
 இந்தோ கிரேக்க நாடு
 சுங்கப் பேரரசு

மேற்கோள்கள்

பண்டைய இந்திய நகரங்கள்
இந்திய வரலாறு
பாக்கித்தான் வரலாறு
செனானி-நஷ்ரி சுரங்கச்சாலை

செனானி-நஷ்ரி சுரங்கச்சாலை,  சாலை வழிப் போக்குவரத்திற்கு பயன்படும் இதனை பத்னிடாப் சுரங்கச்சாலை என்றும் அழைக்கப்படும். ஜம்மு காஷ்மீர் மாநிலத்தின் ஜம்மு – ஸ்ரீநகர் நகரங்களை இணைக்கும் தேசிய நெடுஞ்சாலை 44-இல் இச்சுரங்கச் சாலை, செனானி மற்றும் நஷ்ரி இடையே அமைந்த மலைப்பகுதியை குடைந்து 9.28 கிலோ மீட்டர் நீளத்திற்கு மலையைக் குடைந்து சாலை அமைக்கப்பட்டது. இச்சுரங்கச்சாலை அமைக்கும் பணி 2011-ஆம் ஆண்டில் துவக்கப்பட்டு, 2 ஏப்ரல் 2017 அன்று நிறைவுற்று, இந்தியப் பிரதமர் நரேந்திர மோடியால் துவக்கி வைக்கப்பட்டது. 2019-இல் இதன் பெயர் டாக்டர். சியாமா பிரசாத் முகர்ஜி சுரங்கச்சாலை எனப்பெயர் மாற்றம் செய்யப்பட்டது.

இச்சுரங்கச் சாலை அமைத்த பின்னர், ஜம்மு –காஷ்மீருக்கு இடையே பயண நேரம் 2 மணி நேரம் அளவுக்கும், பயண தூரம் 30.11 கி மீ அளவிற்கும் குறைந்துள்ளது. மேலும்  கடும் பனிப்பொழிவு, மழை போன்றவற்றால் பாதிக்கப்படாத வகையில் இச்சுரங்கசாலை கட்டப்பட்டுள்ளது.

9.2 கிலோ மீட்டர் நீளம் கொண்ட இச்சுரங்கச்சாலை இந்தியாவின் நீளமான சுரங்கச் சாலையாகும்.  
 
2520 கோடி ரூபாய் செலவில் திட்டமிட்ட இச்சுரங்கச்சாலைப் பணி,  திட்டம் முடிவுறும் போது 3720 கோடி ரூபாய் செலவானது. 
இச்சுரங்கச் சாலையின் முக்கிய வயிற்றுப் பகுதி 13 மீட்டர் சுற்றளவும்; வாய் பகுதியும்; வெளி பகுதியும் 6 மீட்டர் சுற்றளவும் கொண்டது. இச்சுரங்கச் சாலையில் ஒவ்வொரு 300 மீட்டர் தொலைவிற்கு ஒரு குறுக்கு வழிப் பாதை வீதம் 29 குறுக்குப் பாதைகள் கொண்டது.
அவசர உதவிக்கு சுரங்கச்சாலையில் கருவிகள் பொருத்தப்பட்டுள்ளது.

அமைவிடம்
உதம்பூர் மாவட்டத்தில் உள்ள இச்சுரங்கச் சாலை, கீழ் இமயமலைத் தொடரில் 1,200 மீட்டர் உயரத்தில்  உள்ள பத்னிடாப் நகரத்தின் தெற்கில் உள்ள  செனானி  எனும் ஊரில் துவங்கி, பத்னிடாப் நகரத்தின் வடக்கில் உள்ள  நஷ்ரி  எனும் கிராமத்தில்  முடிகிறது.

பிப்ரவரி 2017-இல் இச்சுரங்கச் சாலை போக்குவரத்திற்கு ஏற்றது எனச் சான்று பெறப்பட்டது.
இந்தியப் பிரதமர் நரேந்திர மோடி 2 ஏப்ரல் 2017 அன்று செனானி-நஸ்ரி சுரங்கச் சாலையைத் திறந்து வைத்து நாட்டிற்கு அர்ப்பணித்தார்.

இதனையும் காண்க
ஜவகர் சுரங்கச் சாலை
 பனிஹால்-காசிகுண்ட் சுரங்கச்சாலை
 பீர் பாஞ்சால் சுரங்க இருப்புப்பாதை
 ஜம்மு-பாரமுல்லா இருப்புப் பாதை
 சோஜி லா சுரங்கச்சாலை

மேற்கோள்கள்

மேலும் படிக்க
 

இந்தியாவில் போக்குவரத்து
இந்திய நெடுஞ்சாலைகள்
ஜம்மு காஷ்மீரில் போக்குவரத்து
உதம்பூர் மாவட்டம்
வித்தியாபதி

வித்தியாபதி (Vidyapati) (பொ.ஊ. 1352–1448), இந்திய நாட்டின் மைதிலி மொழி மற்றும் சமசுகிருத மொழிக் கவிஞரும், எழுத்தாளரும் ஆவார்.

மைதிலி கவிக் குயில் எனும் புனைப் பெயரால் மைதிலி மொழியில் நன்கு அறியப்பட்டவர். கணபதி தாக்கூரின் மகனாகப் பிறந்த வித்தியாபதி, சமசுகிருதம், மைதிலி மொழி மற்றும்  வங்காள மொழிகளில் பெரும் புலமை பெற்றவர். மேலும், நேபாள மொழியிலும் சில கவிதைகளைப் புனைந்துள்ளார்.

பிரபல கலாசாரத்தில்
கவிஞர் வித்தியாபதி குறித்தான இந்தித் திரைப்படம் 1937-இல் வெளிவந்தது.

மேற்கோள்கள்

வெளி இணைப்புகள்
 Vidyapatidham.tk Website
 Bisfi.in Website 
 Birth place of Vidyapati
 27 poems transl. Deben Bhattacharya, from Love Songs of Vidyapati, (UNESCO) 1963
 Vidyapati Padmavati
 Maharsi Sri Aurobindo on Vidyapati  by Binod Bihari Verma
 Vidyāpati: Bangīya padābali; songs of the love of Rādhā and Krishna

1350 பிறப்புகள்
1440 இறப்புகள்
இந்தியக் கவிஞர்கள்
இந்திய எழுத்தாளர்கள்
மதுபனி மாவட்ட நபர்கள்
சமசுகிருத அறிஞர்கள்
வேமகர்கள்

வேமகர்கள் (Vemaka)  பண்டைய பரத கண்டத்தின் வடக்கில்,  இமயமலையில் தற்கால உத்தராகண்ட் மாநிலத்தில் குலிந்தப் பேரரசின் வடக்கில் வாழ்ந்த இனக்குழுவினர் ஆவார்.

இந்தோ கிரேக்க நாடு மற்றும் குலிந்தப் பேரரசின் வெள்ளி நாணயங்கள் மூலம் வேமகர்கள் மற்றும் ஆதும்பரர்கள் எனும் இனக் குழுவினரை அறிய முடிகிறது.

இதனையும் காண்க
 குலிந்தர்கள்  
 யௌதேயர்கள்
 பௌரவர்கள்
 அருச்சுனயானர்கள்
 விருஷ்ணிகள்
 ஆதும்பரர்கள் 
 சகலர்கள்

மேற்கோள்கள்

Vemaka coinage 

இந்து சமய தொன்மவியல் இனக்குழுக்கள்
பண்டைய இந்திய இனக்குழுக்கள்
சியாம் சண்டை மீன்

சியாம் சண்டை மீன் (Siamese fighting fish) கௌராமி (Gourami) என்ற குடும்பத்தைச் சார்ந்த மீன் இனம் ஆகும். இவை வீடுகளில் வளர்க்கப்படும் மீனாக இருந்தாலும் தனித் தொட்டிகளிலேயே வளர்க்கப்படுகிறது. ஏனெனில் இவற்றில் ஆண் மீன் போர் குணம் கொண்டவையாக உள்ளது. ஒரே தொட்டியில் இரண்டு ஆண் சியாம் சண்டை மீன்களை வளர்த்தாலும் இரண்டும் சண்டையிட்டு ஏதாவது ஒன்று மரணம் அடைந்துவிடும் நிலை உள்ளது. சிறியதாக இருக்கும்போதே பெண் ஆண் இரண்டையும் ஒரே தொட்டியில் வளர்க்கவேண்டும்.  இனப்பெருக்க காலம் தவிர்த்து மற்ற நேரங்களில் பெண் மீனை இவற்றுடன் ஒரே தொட்டியில் வளர்க்கக்கூடாது.

இவற்றில் ஆண் மீன்கள் அசையும் துடுப்புகளைக் கொண்டு உள்ளது. இவற்றின் பூர்வீகம் மேக்கொங் ஆற்றுப் படுகை, லாவோஸ், கம்போடியா, வியட்நாம், மற்றும் தாய்லாந்து போன்ற பகுதிகள் ஆகும். இவை நிலையான சிற்றோடைகள் கால்வாய்கள், வயல்வெளிகள் போன்றவற்றிலும் காண முடிகிறது. இவ்வகை மீன்களைப் பன்னாட்டு இயற்கைப் பாதுகாப்புச் சங்கம் செம்பட்டியலில் அழிவாய்ப்பு வகையாகச் சேர்த்துள்ளது.

மேற்கோள்கள்

மேலும் படிக்க

வெளி இணைப்புகள்

International Betta Congress 
BETTAFISH subreddit
Aquarium Network 
Betta Fish Care: How to care for Bettas 
How To Breed Bettas

பழக்கிய விலங்குகள்
மீன்கள்
சென் பீட்டர்ஸ்பேர்க் விரைவுப் போக்குவரத்து குண்டு வெடிப்பு 2017

உருசியா நாட்டின் சென் பீட்டர்ஸ்பேர்க் நகர சென் பீட்டர்ஸ்பேர்க் விரைவுப் போக்குவரத்து நிலையத்தில் 3 ஏப்ரல் 2017 அன்று குண்டு வெடித்தது. குண்டு வெடிக்கும் போது விரைவுப் போக்குவரத்து தொடர்வண்டியானது சென்னாயா ப்லோஷ்ஜாட் (Sennaya Ploshchad) மற்றும் டெக்னாலஜிஸ்கி இன்ஸ்டிடியூட் (Tekhnologichesky Institut ) ஆகிய நிலையங்களுக்கு இடையே சென்று கொண்டிருந்தது. இவ்விபத்தில் உடனடியாக ஒன்பது பேர் மரணமடைந்தனர் பின்னர் மருத்துவமனையில் ஐவர் மரணமடைந்தனர். மேலும் 45 பேர் காயமடைந்தனர். வெடிபொருளானது கைப்பெட்டியினுள் (briefcase) வைக்கப்பட்டிருந்தது. இரண்டாவது வெடிபொருளானது மற்றுமொரு விரைவுப் போக்குவரத்து நிலையத்தில் கண்டுபிடிக்கப்பட்டு பின்னர் செயலிழக்கச் செய்யப்பட்டது T. இக்குண்டுவெடிப்பின் சூத்ரதாரியாக கிர்கிசுத்தான் நாட்டைச் சேர்ந்த ரஷ்யக் குடியுரிமை பெற்ற அக்பர்ஷான் ஜாலியோய் (Akbarzhan Jaliov) சந்தேகிக்கப்படுகிறார்.

தாக்குதல்
2017, ஏப்ரல் 3 அன்று  கிட்டத்தட்ட ஒரு கிலோகிராம் எடையுடைய வெடிபொருளானது, விரைவுப் போக்குவரத்து தொடர்வண்டி சென்னாயா ப்லோஷ்ஜாட் (Sennaya Ploshchad) மற்றும் டெக்னாலஜிஸ்கி இன்ஸ்டிடியூட் (Tekhnologichesky Institut ) ஆகிய நிலையங்களுக்கு இடையே சென்று கொண்டிருக்கும்போது வெடித்தது. அவசரகால நிகழ்வுகளின் அமைச்சு, குண்டானது மூன்றாவது பெட்டியில் வைக்கப்பட்டிருந்தது எனத் தெரிவித்துள்ளது. நேரில் பார்த்தவர்கள் குண்டானது வாசலின் அருகே வெடித்தது எனவும் வெடித்தவுடன் நடைமேடையெங்கும் புகையால் நிரம்பியது எனவும் தெரிவித்தனர். சமூக வலைத்தளங்களில் பதிவேற்றப்பட்ட காணொளிகள் பாதிக்கப்பட்டவர்களையும், உலோகக் கதவு வளைந்திருந்ததையும் காட்டியது. இக்குண்டுவெடிப்பைத் தொடர்ந்து சென் பீட்டர்ஸ்பேர்க் நகரின் அனைத்து விரைவுப் போக்குவரத்து தொடர்வண்டி நிலையங்களும் மூடப்பட்டன. பின்மாலைப் பொழுதில் இரண்டாவது, மூன்றாவது மற்றும் ஐந்தாவது தடத் தொடர்வண்டிகள் வழக்கம்போல் இயங்கின..

பாதிக்கப்பட்டோர்

எதிர்வினைகள்

தாக்குதல் நடந்தபோது அந்கரத்திலிருந்த உருசியப் பிரதமர் விளஜீமிர் விளஜீமிரவிச் பூட்டின் இத்தாக்குதல் தொடர்பான விரிவான விசாரணை மேற்கொள்ளப்படும் என உறுதியளித்தார். மேலும் தாக்குதல் நடைபெற்ற இடத்திற்குச் சென்று பாதிக்கப்படவர்களுக்காக மலர் வைத்து அஞ்சலி செலுத்தினார்.

தாக்குதலாளி
தாக்குதலாளி எனச் சந்தேகிக்கப்படும் நபர் கிர்கிசுத்தான் நாட்டைச் சேர்ந்த ரஷ்யக் குடியுரிமை பெற்ற  22 வயதுடைய அக்பர்ஷான் ஜாலியோய் (Akbarzhan Jaliov) ஆவார். 'அக்பர்ஷான் ஜாலியோய் 1995 ஆம் ஆண்டு கிர்கிசுத்தான் நாட்டின் ஓஷ்'' (Osh) நகரில் பிறந்தவர். ரஷ்ய நாட்டு எம்.கே (MK) எனும் ஊடகம் இவர்  2015 ஆம் ஆண்டில் சமையல்  நிபுணராகப் பணியாற்றினார் எனவும் அதன் பின்னர் தலைமறைவானார் எனத் தெரிவித்தது.

சர்வதேசக் கண்டனங்கள்

பல்வேறு நாடுகளைச் சேர்ந்த தலைவர்கள் இந்நிகழ்விற்கு தங்களது வருத்தத்தையும் கண்டனத்தையும் தெரிவித்தனர்.  சைனா, செக் குடியரசுc, டென்மார்க், பிரன்ஸ், ஜியார்ஜியா, இந்தியா, இந்தோனேசியா, ஈரான், இஸ்ரேல், மலேசியா, பாகிஸ்தான், போலந்து, போர்த்துக்கல், உக்ரைன், ஐக்கிய ராஜ்ஜியம், அமெரிக்கா மற்றும் ஐரோப்பிய யூனியன் போன்றவை தங்களது வருத்தத்தைப் பதிவு செய்த நாடுகளுள் சில.

மேற்கோள்கள்

2017 நிகழ்வுகள்
உருசியாவில் தீவிரவாதத் தாக்குதல்கள்
வைர சூத்திரம்

வைர சூத்திரம் அல்லது வஜ்ர சூத்திரம் (Diamond Sūtra; சமசுகிருதம்:Vajracchedikā Prajñāpāramitā Sūtra) என்பது  மகாயான (பௌத்தம்) சூத்திரம்  ஆகும். இந்த டயமண்ட் சூத்ராவானது, கிழக்கு ஆசியாவில் மிக செல்வாக்கு உள்ள மகாயான சூத்திரங்களில் ஒன்றாகும். ஜென் புத்தசமயத்தில் உள்ள பக்தி மற்றும் ஆய்வு ஆகியவற்றுக்கு ஒரு முக்கிய பொருளாக உள்ளது. இப்பொழுதும் அழியாமல் உள்ள ஆரம்பகால அச்சுப் புத்தகம் இது ஆகும்.

இந்தப் புத்தகத்தைப் பதிப்பிக்க நிதியுதவி செய்தவர் வாங் சியே. அவருடைய பெற்றோரின் நினைவாக இலவசமாக விநியோகிப்பதற்காக இந்த நூலை அவர் அச்சிட்டுள்ளார். சீனாவின் கான்சு மாகாணத்தின் டன்ஹுவாங் குகையில் டைமண்ட் சூத்ரா அச்சுப் புத்தகம் 1899-ல் கண்டெடுக்கப்பட்டது.

டயமண்ட் சூத்ராவின் சீன பதிப்பு ஒன்றின் நகலானது, ஆரேல் ஸ்டீன் என்பவரால் 20 ஆம் நூற்றாண்டின் தொடக்கத்தில் மஹாயனவிம்சிகா கையெழுத்துப் பிரதிகளில் கண்டெடுக்கப்பட்டது, இது கி.பி. 868 மே. 11 தேதியில் அச்சிடப்பட்டது..  இது கூட்டன்பர்க்கின் விவிலியம் அச்சிடப்படுவதற்குக் கிட்டத்தட்ட 586 ஆண்டுகளுக்கு முன்பு நடந்திருக்கிறது. இந்த நூலின் ஒரு பிரதி பிரித்தானிய நூலகத்தில் பாதுகாக்கப்படுகிறது. டைமண்ட் சூத்ரா நூலின் முகப்பில் அச்சிடப்பட்ட ஓவியம்தான், உலகிலேயே அச்சிடப்பட்ட முதல் ஓவியம் அட்டைப்படமும் என்பது குறிப்பிடத்தக்கது. இந்த நூல் குறித்து பிரித்தானிய நூலகம், The earliest complete survival of a dated printed book. (உலகின் பழமையான முழுமைபெற்ற, தேதி இடப்பட்ட அச்சு நூல்) என்று குறிப்பிடுகிறது."

மேற்கோள்கள் 

சீன நூல்கள்
மகாயான சூத்திரங்கள்
ஒன்பதாம் நூற்றாண்டு
வசுமித்திரன்

வசுமித்திரன் (Vasumitra),  மச்ச புராணத்தின் படி வட இந்தியாவின் சுங்கப் பேரரசின் நான்காவது பேரரசரான வசுமித்திரனின் ஆட்சிக் காலம் கி மு 131 முதல் 124 முடிய என அறியப்படுகிறது.
   
பேரரசர் அக்கினிமித்திரன் – பேரரசி தாரிணிக்கும் பிறந்த வசுமித்திரனின் ஒன்று விட்ட சகோதரன் வசுஜெயஸ்தா ஆவான்.

மகாகவி காளிதாசன் இயற்றிய மாளவிகாக்கினிமித்திரம் எனும் நூலில், சுங்கப் பேரரசர் வசுமித்திரன் தனது தேர்ந்த குதிரைப்படைகளைக் கொண்டு,  சிந்து ஆற்றின் கரையில் நடந்த போரில், இந்தோ கிரேக்கர்களை வென்றதாக குறிப்பிடுகிறார்.

பாணரின் ஹர்ச சரித்திரம் எனும் நூலில், வசுமித்திரனை சுமித்திரன் எனக் குறிப்பிடுகிறார். சுமித்திரன் ஒரு நாடகத்தை  பார்த்துக் கொண்டிருக்கும் போது, மூலதேவன் அல்லது மித்திரதேவன் என்பவன் சுமித்திரனை கொன்று விடுவதாகக் குறிப்பிடுகிறார்.

வசுமித்திரனுக்குப் பின்னர் சுங்கப் பேரரசின் மன்னராக பாகபத்திரன் ஆட்சிக்கு வந்ததார்.

அடிக்குறிப்புகள்

124 இறப்புகள்
இந்தியப் பேரரசர்கள்
கல்பனா ராகவேந்தர்

கல்பனா ராகவேந்திரா, (Kalpana Raghavendar) இந்தியப் பின்னணிப் பாடகர் ஆவார். இவர் திரைப்படங்களில் நடிகைகளுக்காக குரல் கொடுத்துள்ளார். இவர் தன் ஐந்தாவது வயதில் இருந்து பாடத் தொடங்கினார். இதுவரையிலும் கிட்டத்தட்ட 1,500 பாடல்களை ப் பாடியுள்ளார். கிட்டத்தட்ட 3,000 மேடைகளில் பாடியுள்ளார்.

ஏஷ்யாநெட் மலையாளத் தொலைக்காட்சி வழங்கிய ஸ்டார் சிங்கர் என்ற பாட்டுப் போட்டியின் ஐந்தாவது சீசனில் வெற்றி பெற்றார்.

பாடல்கள்

சான்றுகள்

இணைப்புகள்

தமிழ்த் திரைப்படப் பின்னணிப் பாடகர்கள்
தெலுங்குத் திரைப்படப் பின்னணிப் பாடகர்கள்
வாழும் நபர்கள்
சென்னைப் பாடகர்கள்
தமிழ்நாட்டுப் பெண் இசைக்கலைஞர்கள்
1977 பிறப்புகள்
துளசி மாடம்

துளசி மாடம் 1963 ஆம் ஆண்டு வெளியான ஒரு இந்திய, தமிழ்த் திரைப்படமாகும். கே. பி. ஸ்ரீநிவாசன் இயக்கத்தில் உருவான இத்திரைப்படத்தில் ஏ. வி. எம். ராஜன், ஜெமினி சந்திரகாந்தா, வி. கோபாலகிருஷ்ணன் ஆகியோர் முக்கிய கதாபாத்திரங்களில் நடித்திருந்தனர்.

நடிகர், நடிகைகள்
பட்டியலில் உள்ள விபரம் தி இந்து கட்டுரையிலிருந்து எடுக்கப்பட்டது..

 ஏ. வி. எம். ராஜன்
 ஜெமினி சந்திரகாந்தா (இரட்டை வேடங்களில்)
 வி. கோபாலகிருஷ்ணன்
 சாரதா
 எஸ். என். லட்சுமி
 எம். எஸ். சுந்தரிபாய்
 மாஸ்டர் கோபால்
 சீதாலட்சுமி
 ஏ. கருணாநிதி
 எஸ். கதிரேசன்

பாடல்கள்
திரைப்படத்துக்கு இசையமைத்தவர் கே. வி. மகாதேவன். பாடல்களை கா. மு. ஷெரிப், திருச்சி தியாகராஜன் ஆகியோர் யாத்தனர். டி. எம். சௌந்தரராஜன், சூலமங்கலம் ராஜலட்சுமி, எஸ். ஜானகி ஆகியோர் பின்னணி பாடினர்.

மேற்கோள்கள் 

1963 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
கே. வி. மகாதேவன் இசையமைத்த தமிழ்த் திரைப்படங்கள்
கவண் (திரைப்படம்)

கவண் 2017 ஆவது ஆண்டில் வெளியாகிய ஓர் இந்தியத் தமிழ்த் திரைப்படமாகும். கே. வி. ஆனந்த் இயக்கிய இத்திரைப்படத்தின் கதையை, அவரும் சுபாவும் எழுதினர். ஏஜிஎஸ் என்டர்டெயின்மென்ட் நிறுவனம் தயாரித்த இத்திரைப்படத்தில் விஜய் சேதுபதி, மடோனா செபாஸ்டியன் ஆகியோர் முக்கிய வேடங்களிலும், அகஷ்தீப் சைகா, போஸ் வெங்கட், டி. ராஜேந்தர், விக்ராந்த், பாண்டியராஜன், ஜெகன் ஆகியோர் இதர துணை வேடங்களிலும் நடித்திருந்தனர். ஹிப்ஹாப் தமிழா இசையமைத்துள்ள இத்திரைப்படம் 2017 மார்ச் 31 அன்று வெளியாகியது.  இத்திரைப்படத்தில் விஜய்சேதுபதி முதல்முறையாக இரட்டை வேடத்தில் நடித்திருந்தார்.

நடிகர்கள் 

 விஜய் சேதுபதி - திலக், பரத்
 டி. ராஜேந்தர்- மயில்வாகனன், முத்தமிழ் தொலைக்காட்சியின் நிர்வாக இயக்குநர்
 விக்ராந்த் - அப்துல் காதர்
 மடோனா செபாஸ்டியன் - மலர்
 பாண்டியராஜன் - பிள்ளை
 ஆகாஷ்தீப் சைகல் - கல்யாண்
 நாசர் - காவல் கண்காணிப்பாளர் (சிறப்புத் தோற்றம்)
 போஸ் வெங்கட் - தீரன் மணிராசு
 பவர்ஸ்டார் சீனிவாசன் - சிறப்புத் தோற்றம்
 ஆர். என். ஆர். மனோகர் - திலக்கின் தந்தை
 ஜெகன் - ஜெகன்
 பிரியா ராஜகுமார் - பாவனா 
 கிருஷ்ணா - அசோக்
 சாந்தினி தமிழரசன் - நிம்மி
 தர்சனா - கல்பனா
 பாவனா அனேசா - 
 ஐசுவர்யா
 சுவேதா
 அந்தோனி - மதுக்கூடத்தில் மது அருந்தும் நபர்களில் ஒருவர்

பாடல்கள்  
கபிலன் வைரமுத்து

மேற்கோள்கள் 

2017 தமிழ்த் திரைப்படங்கள்
இந்தியத் தமிழ்த் திரைப்படங்கள்
விஜய் சேதுபதி நடித்த திரைப்படங்கள்
அசோக் வாஜ்பேயி

அசோக் வாஜ்பேயி, இந்தி மொழிக் கவிஞராவார். இவர் இந்திய அரசின் பண்பாட்டுத் துறைக்கு உட்பட்ட லலித் கலா அகாதமியின் தலைவராகப் பணியாற்றியுள்ளார். இவர் சாகித்திய அகாதமி விருது பெற்றவர்.

நூல்கள்
இந்தி
இயற்றியவை
 கஹின் நஹின் வஹின்
 ஜோ நஹின் ஹை
 ஏக் பதங் அனந்த் மேய்ன்
 சமய் கே பாஸ் சமய்
 கவிதா கா கல்பா
 கவிதா கா ஜன்பாத்
 புனர்வசு
மொழிபெயர்ப்புகள்
இவர் போலந்துக் கவிஞர்கள் இயற்றிய பல நூல்களை இந்திக்கு மொழிபெயர்த்துள்ளார்.

சான்றுகள்

இணைப்புகள்

 கவிதா கோஷ் தளத்தில் இவரைப் பற்றி 

இந்தி எழுத்தாளர்கள்
1941 பிறப்புகள்
வாழும் நபர்கள்
இந்திய மொழிபெயர்ப்பாளர்கள்
பாலூர் லட்சுமி நாராயணபெருமாள் கோயில்

பாலூர் லட்சுமி நாராயணபெருமாள் கோயில் தமிழ்நாட்டில் கடலூர் மாவட்டம், பாலூர் என்னும் ஊரில் அமைந்துள்ள பெருமாள் கோயிலாகும்.

வரலாறு 
இக்கோயில் பத்தொன்பதாம் நூற்றாண்டைச் சேர்ந்தது. இக்கோவில்"பாலூர் ஜமீன்"மூர்த்தி ராமு படையாச்சி என்பவரால் நிறுவப்பட்டது இன்றும் இவர்வழி வந்தவர்கள் இக்கோவிலின் நிர்வாகத்தை கவனித்து கொண்டு வருகிறார்கள்.

கோயில் அமைப்பு 
இக்கோயிலில் லட்சுமி நாராயணபெருமாள், ஸ்ரீதேவி, பூதேவி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள் 
இக்கோயிலில் பாஞ்சராத்திர முறைப்படி ஒருகாலப் பூசை நடக்கின்றது.

மேற்கோள்கள் 

கடலூர் மாவட்டத்திலுள்ள பெருமாள் கோயில்கள்
சரி பார்க்க வேண்டிய தானியக்கக் கோயில் கட்டுரைகள்
பட்டூர் வராதராஜப்பெருமாள் கோயில்

பட்டூர் வரதராஜ பெருமாள் கோயில் தமிழ்நாட்டில் கடலூர் மாவட்டம், பட்டூர் என்னும் ஊரில் அமைந்துள்ள பெருமாள் கோயிலாகும்.

வரலாறு 
இக்கோயில் பதினெட்டாம் நூற்றாண்டைச் சேர்ந்தது.

கோயில் அமைப்பு 
இக்கோயிலில் வரதராஜ பெருமாள், அலமேலு மங்கை சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள் 
இக்கோயிலில் ஒருகாலப் பூசை நடக்கின்றது.

மேற்கோள்கள் 

கடலூர் மாவட்டத்திலுள்ள பெருமாள் கோயில்கள்
சரி பார்க்க வேண்டிய தானியக்கக் கோயில் கட்டுரைகள்
உளுத்தூர் வரதராஜப்பெருமாள் கோயில்

உளுத்தூர் வரதராஜ பெருமாள் கோயில் தமிழ்நாட்டில் கடலூர் மாவட்டம், உளுத்தூர் என்னும் ஊரில் அமைந்துள்ள பெருமாள் கோயிலாகும்.

வரலாறு 
இக்கோயில் பத்தொன்பதாம் நூற்றாண்டைச் சேர்ந்தது.

கோயில் அமைப்பு 
இக்கோயிலில் வரதராஜப்பெருமாள், ஸ்ரீதேவி பூதேவி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள் 
இக்கோயிலில் ஒருகாலப் பூசை திட்டத்தின் கீழ் வைகானசம் ஆகம முறைப்படி ஒருகாலப் பூசை நடக்கின்றது.

மேற்கோள்கள் 

கடலூர் மாவட்டத்திலுள்ள பெருமாள் கோயில்கள்
சரி பார்க்க வேண்டிய தானியக்கக் கோயில் கட்டுரைகள்
அம்பாள்புரம் வரதராஜப்பெருமாள் கோயில்

அம்பாள்புரம் வரதராஜ பெருமாள் கோயில் தமிழ்நாட்டில் கடலூர் மாவட்டம், அம்பாள்புரம் என்னும் ஊரில் அமைந்துள்ள பெருமாள் கோயிலாகும்.

வரலாறு 
இக்கோயில் பதினெட்டாம் நூற்றாண்டைச் சேர்ந்தது.

கோயில் அமைப்பு 
இக்கோயிலில் வரதராஜப்பெருமாள், ஸ்ரீதேவி பூதேவி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள் 
இக்கோயிலில் ஒருகாலப் பூசை நடக்கின்றது.

மேற்கோள்கள் 

கடலூர் மாவட்டத்திலுள்ள பெருமாள் கோயில்கள்
சரி பார்க்க வேண்டிய தானியக்கக் கோயில் கட்டுரைகள்
ஒண்ணுபுரம் வரதராஜப்பெருமாள் கோயில்

ஒண்ணுபுரம் வரதராஜ பெருமாள் கோயில் தமிழ்நாட்டில் திருவண்ணாமலை மாவட்டம், ஒண்ணுபுரம் என்னும் ஊரில் அமைந்துள்ள பெருமாள் கோயிலாகும்.

வரலாறு 
இக்கோயில் பத்தொன்பதாம் நூற்றாண்டைச் சேர்ந்தது.

கோயில் அமைப்பு 
இக்கோயிலில் வரதராஜபெருமாள் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள் 
இக்கோயிலில் ஒருகாலப் பூசை திட்டத்தின் கீழ் வைகானசம் ஆகம முறைப்படி ஒருகாலப் பூசை நடக்கின்றது.

மேற்கோள்கள் 

திருவண்ணாமலை மாவட்டத்திலுள்ள பெருமாள் கோயில்கள்
சரி பார்க்க வேண்டிய தானியக்கக் கோயில் கட்டுரைகள்
நமச்சிவாயபுரம் வரதராஜப்பெருமாள் கோயில்

நமச்சிவாயபுரம் வரதராஜ பெருமாள் கோயில் தமிழ்நாட்டில் கள்ளக்குறிச்சி மாவட்டம், நமச்சிவாயபுரம் என்னும் ஊரில் அமைந்துள்ள பெருமாள் கோயிலாகும்.

வரலாறு 
இக்கோயில் பதினேழாம் நூற்றாண்டைச் சேர்ந்தது.

கோயில் அமைப்பு 
இக்கோயிலில் வரதராஜ பெருமாள், தாயார் சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள் 
இக்கோயிலில் வைகானசம் ஆகம முறைப்படி ஒருகாலப் பூசை நடக்கின்றது.

மேற்கோள்கள் 

கள்ளக்குறிச்சி மாவட்டத்திலுள்ள பெருமாள் கோயில்கள்
சரி பார்க்க வேண்டிய தானியக்கக் கோயில் கட்டுரைகள்
இளங்காடு வரதராஜப்பெருமாள் கோயில்

இளங்காடு வரதராஜ பெருமாள் கோயில் தமிழ்நாட்டில் விழுப்புரம் மாவட்டம், இளங்காடு என்னும் ஊரில் அமைந்துள்ள பெருமாள் கோயிலாகும்.

வரலாறு 
இக்கோயில் பத்தொன்பதாம் நூற்றாண்டைச் சேர்ந்தது.

கோயில் அமைப்பு 
இக்கோயிலில் வரதராஜ பெருமாள், கனகவல்லி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள் 
இக்கோயிலில் வைகானசம் ஆகம முறைப்படி ஒருகாலப் பூசை நடக்கின்றது.

மேற்கோள்கள் 

விழுப்புரம் மாவட்டத்திலுள்ள பெருமாள் கோயில்கள்
சரி பார்க்க வேண்டிய தானியக்கக் கோயில் கட்டுரைகள்
எடுத்தவாய்நத்தம் வரதராஜப்பெருமாள் கோயில்

எடுத்தவாய்நத்தம் வரதராஜ பெருமாள் கோயில் தமிழ்நாட்டில் கள்ளக்குறிச்சி மாவட்டம், எடுத்தவாய்நத்தம் என்னும் ஊரில் அமைந்துள்ள பெருமாள் கோயிலாகும்.

வரலாறு 
இக்கோயில் பத்தொன்பதாம் நூற்றாண்டைச் சேர்ந்தது.

கோயில் அமைப்பு 
இக்கோயிலில் வரதராஜ பெருமாள், தாயார் சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள் 
இக்கோயிலில் ஒருகாலப் பூசை நடக்கின்றது.

மேற்கோள்கள் 

கள்ளக்குறிச்சி மாவட்டத்திலுள்ள பெருமாள் கோயில்கள்
சரி பார்க்க வேண்டிய தானியக்கக் கோயில் கட்டுரைகள்
வரதப்பனூர் வரதராஜப்பெருமாள் கோயில்

வரதப்பனூர் வரதராஜ பெருமாள் கோயில் தமிழ்நாட்டில் கள்ளக்குறிச்சி மாவட்டம், வரதப்பனூர் என்னும் ஊரில் அமைந்துள்ள பெருமாள் கோயிலாகும்.

வரலாறு 
இக்கோயில் பத்தொன்பதாம் நூற்றாண்டைச் சேர்ந்தது.

கோயில் அமைப்பு 
இக்கோயிலில் வரதராஜ பெருமாள், தாயார் சன்னதிகளும், தாயார் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள் 
இக்கோயிலில் ஒருகாலப் பூசை நடக்கின்றது.

மேற்கோள்கள் 

கள்ளக்குறிச்சி மாவட்டத்திலுள்ள பெருமாள் கோயில்கள்
சரி பார்க்க வேண்டிய தானியக்கக் கோயில் கட்டுரைகள்
இருந்தை ஆவுடையீஸ்வரர் கோயில்

இருந்தை ஆவுடையீஸ்வரர் கோயில் தமிழ்நாட்டில் கள்ளக்குறிச்சி மாவட்டம், இருந்தை என்னும் ஊரில் அமைந்துள்ள சிவன் கோயிலாகும்.

வரலாறு 
இக்கோயில் பத்தொன்பதாம் நூற்றாண்டைச் சேர்ந்தது.

கோயில் அமைப்பு 
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள் 
இக்கோயிலில் ஒருகாலப் பூசை நடக்கின்றது.

படக்காட்சிகள்

மேற்கோள்கள் 

கள்ளக்குறிச்சி மாவட்டத்திலுள்ள சிவன் கோயில்கள்
சரி பார்க்க வேண்டிய தானியக்கக் கோயில் கட்டுரைகள்
கருவேப்பிலைப்பாளையம் தர்மராஜர் கோயில்

கருவேப்பிலைப்பாளையம் தர்மராஜர் கோயில் தமிழ்நாட்டில் விழுப்புரம் மாவட்டம், கருவேப்பிலைப்பாளையம் என்னும் ஊரில் அமைந்துள்ள கிராமக் கோயிலாகும்.

வரலாறு  விழுப்புரம் மாவட்டம், திருவெண்ணெய்நல்லூர் தாலுகா, கருவேப்பிலைப்பாளையம் கிராமத்தில் 400 ஆண்டுகள் பழமை வாய்ந்த தர்மராஜ திரவுபதியம்மன் - மகா மாரியம்மன் கோவில் உள்ளது. துரியோதனனுக்கும்- பாண்டவர்களுக்கும் மகாபாரத போர் இங்கு நடந்ததாக ஐதீகம்.

இதனால் ஆண்டு தோறும் நடக்கும் திருவிழா காலங்களில் 19 நாட்கள் மகாபாரத சொற்பொழிவு நடக்கிறது.இக்கோவில் அமைந்த பகுதியில் திரவுபதியம்மன் தர்மர் பூச்சூடுதல், அரவான் பலி கொடுத்தல், பாண்டவர்கள் விளையாட்டுக்களில் மாடு விரட்டுதல், கோட்டை அழித்தல், பாஞ்சாலை கூந்தல் முடித்தல் போன்ற பல்வேறு நிகழ்வுகள் நடந்ததால் தர்மராஜ திரவுபதியம்மன் கோவில் இங்கு நிறுவப்பட்டதாக கூறப்படுகிறது. இக்கோவிலில் கிருஷ்ணரின் பத்து அவதாரங்கள் சிலைகளாக உள்ளது தனிச்சிறப்பாகும்.

பங்குனி மாதத்தில் கொடியேற்றி 23 வகைராக்களால் 23 நாட்கள் திருவிழாவும் முதல் நாள் கொடியேற்றத்துடன் தொடங்கி 10 ஆம் நாள் பகாசூரன் வதமும் 18 ஆம் நாள் தீமிதி விழாவும் வெகு விமரிசையாகக் கொண்டாடப்பட்டு வருகிறது, புரட்டாசி 3 ஆம் சனிக்கிழமைகளில் பெருமாள் சுவாமிக்கு திதி ஆராதனை உற்சவமும், ஆடி திருவிழாவும் நடத்தப்பட்டு வருகிறது.....

கோயில் அமைப்பு 
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள் 
இக்கோயிலில் ஒருகாலப் பூசை நடக்கின்றது.

மேற்கோள்கள் 

கிராமக் கோயில்கள்
சரி பார்க்க வேண்டிய தானியக்கக் கோயில் கட்டுரைகள்
பெருமுக்கல் கோவிந்தராஜப்பெருமாள் கோயில்

பெருமுக்கல் கோவிந்தராஜ பெருமாள் கோயில் தமிழ்நாட்டில் விழுப்புரம் மாவட்டம், பெருமுக்கல் என்னும் ஊரில் அமைந்துள்ள பெருமாள் கோயிலாகும்.

வரலாறு 
இக்கோயில் பத்தொன்பதாம் நூற்றாண்டைச் சேர்ந்தது.

கோயில் அமைப்பு 
இக்கோயிலில் கோவிந்தராஜ பெருமாள், ஸ்ரீதேவி, ஸ்ரீபூதேவி சன்னதிகள் உள்ளன. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள் 
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.

மேற்கோள்கள் 

விழுப்புரம் மாவட்டத்திலுள்ள பெருமாள் கோயில்கள்
சரி பார்க்க வேண்டிய தானியக்கக் கோயில் கட்டுரைகள்
சிறவத்தூர் வரதராஜப்பெருமாள் கோயில்

சிறவத்தூர் வரதராஜ பெருமாள் கோயில் தமிழ்நாட்டில் கள்ளக்குறிச்சி மாவட்டம், சிறவத்தூர் என்னும் ஊரில் அமைந்துள்ள பெருமாள் கோயிலாகும்.

வரலாறு 
இக்கோயில் பதினெட்டாம் நூற்றாண்டைச் சேர்ந்தது.

கோயில் அமைப்பு 
இக்கோயிலில் வரதராஜ பெருமாள், ஸ்ரீதேவி, பூதேவி சன்னதிகளும், பிரகன்நாயகி உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள் 
இக்கோயிலில் வைகானசம் ஆகம முறைப்படி ஒருகாலப் பூசை நடக்கின்றது.

மேற்கோள்கள் 

கள்ளக்குறிச்சி மாவட்டத்திலுள்ள பெருமாள் கோயில்கள்
சரி பார்க்க வேண்டிய தானியக்கக் கோயில் கட்டுரைகள்
தெங்கியாநத்தம் வரதராஜப்பெருமாள் கோயில்

தெங்கியாநத்தம் வரதராஜ பெருமாள் கோயில் தமிழ்நாட்டில் கள்ளக்குறிச்சி மாவட்டம், தெங்கியாநத்தம் என்னும் ஊரில் அமைந்துள்ள பெருமாள் கோயிலாகும்.

வரலாறு 
இக்கோயில் பதினான்காம் நூற்றாண்டைச் சேர்ந்தது.

கோயில் அமைப்பு 
இக்கோயிலில் வரதராஜ பெருமாள் சன்னதியும், தாயார் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள் 
இக்கோயிலில் வைகானசம் ஆகம முறைப்படி ஒருகாலப் பூசை நடக்கின்றது.

மேற்கோள்கள் 

கள்ளக்குறிச்சி மாவட்டத்திலுள்ள பெருமாள் கோயில்கள்
சரி பார்க்க வேண்டிய தானியக்கக் கோயில் கட்டுரைகள்
அங்கிவெட்டி புதூர் படவேட்டு எல்லையம்மன் கோயில்

அங்கிவெட்டி புதூர் படவேட்டு எல்லையம்மன் கோயில் தமிழ்நாட்டில் வேலூர் மாவட்டம், அங்கிவெட்டி புதூர் என்னும் ஊரில் அமைந்துள்ள அம்மன் கோயிலாகும்.

வரலாறு 
இக்கோயில் பத்தொன்பதாம் நூற்றாண்டைச் சேர்ந்தது.

கோயில் அமைப்பு 
இக்கோயிலில் படவேட்டு எல்லம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு ஆட்சி அலுவலரால்  ஆளப்படுகிறது.

பூசைகள் 
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. ஆடி மாதம் ஆடித்திருவிழா முக்கிய திருவிழாவாக நடைபெறுகிறது.

மேற்கோள்கள் 

வேலூர் மாவட்டத்திலுள்ள அம்மன் கோயில்கள்
சரி பார்க்க வேண்டிய தானியக்கக் கோயில் கட்டுரைகள்
கஜேந்திரமோட்சம்

கஜேந்திர மோட்சம் (Gajendra Moksha) ()  பாகவத புராணத்தின் எட்டாவது நூலில் பகவான் விஷ்ணு, முதலை பிடியில் சிக்கிய கஜேந்திரன் எனும் யானையின் அபயக் குரலைக் கேட்டவுடன் நேரில் தோன்றி யானைக்கு மோட்சம் அளித்ததை விளக்குகிறது. இக்கதையை வியாசரின் மகனான சுகப் பிரம்மம்,  அத்தினாபுரத்து மன்னர் பரிட்சித்துவிற்கு கூறியதாக அமைகிறது. கஜேந்திர மோட்ச வரலாறானது வைணவ சமயத்தின் சரணாகதி தத்துவத்திற்கு  உதாரணமாக உள்ளது.

புராண வரலாறு

கஜேந்திரன் என்னும் பெயர் கொண்ட யானை, திரிகூடமலையில் உள்ள யானை கூட்டத்தின்  தலைவனாக வாழ்ந்தது.
ஒரு நாள் தாகம் தணிக்க  தனது யானை கூட்டத்துடன்  நீர்நிலையை நோக்கி சென்றது. அப்பொழுது அந்த குளத்தில் வாழும் ஒரு முதலை கஜேந்திரனின் கால்களை பற்றியது. முதலையின் வாயில் அகப்பட்ட கால்களுடன் உயிருக்கு போராடிய கஜேந்திரனை மற்ற யானைகள் காப்பாற்ற முயன்று தோல்வியுற்றன.  தனது இறுதி காலம் நெருங்குவதை உணர்ந்த யானை, ஒரு தாமரை மலரை தனது தும்பிக்கையால் பற்றி வான் நோக்கி ஆதிமூலமே என பெருமாளை நோக்கிச் சரணாகதி செய்தது.

தனது பக்தனின் துயர் துடைக்க விரைந்து வந்த பெருமாள் தனது சக்ராயுதத்தால் முதலையின் தலையை துண்டித்து யானையை விடுவித்து மோட்சம் அளித்தார்.

பின்னணி
இதில் யானையாக கூறப்பட்ட கஜேந்திரன் தனது முற்பிறவில் அரசன் இந்திரதுய்மனாக நாட்டை  ஆண்டு வந்தார். இவர் ஒரு சிறந்த விஷ்ணு பக்தனாக விளங்கினார். ஆனால் அகந்தை இவர் கண்களை மறைக்க, அகஸ்திய முனிவரின் சாபத்தால் யானையாக பிறப்பெடுத்து, பின் இறைவனால் அகந்தை ஆணவம் அழிக்கப்பட்டு, மோட்சம் கிடைக்கப்பெற்றார். முதலையின் பிடியில் இருந்த கஜேந்திரன், விஷ்ணுவை நோக்கி துதித்த பாடல், கஜேந்திர ஸ்துதியாக போற்றப்படுகிறது. இது விஷ்ணு சஹஸ்ரநாமத்தில் முதல் சுலோகம் ஆகும்.
முதலையாக சாபம் பெற்றது ஒரு கந்தர்வன். ஒரு முறை முனிவர் தேவலாவுடன் கந்தர்வனும் சேர்ந்து நீராடினர். முனிவர் சூரிய நமஸ்காரம் செய்கையில் விளையாட்டாக கந்தர்வன், அவரது கால்களை இழுத்தார். இதில் கோபமடைந்த முனிவர், முதலையாக பிறப்பாய் என சாபமிட்டார்.

தன் தவறை உணர்ந்த கந்தர்வன் சாப விமோசனம் வேண்டினான். பிறவியின் முடிவில் கஜேந்திரன் கால்களை பிடிக்க, விஷ்ணுவால் சாப விமோசனம் பெறுவாய் என கூறினார்.

அதன்படி கந்தர்வனும் அரசனும் முறையே முதலையாகவும், யானையாகவும் பிறவியெடுத்து தங்களது சாப விமோசனத்தை பெற்றனர்.

கஜேந்திர மோட்சத் திருவிழா
கஜேந்திரன் எனும் யானைக்கு பெருமாள் மோட்சம் அளித்த பாங்கை  விளக்கும் கஜேந்திர மோட்சத் திருவிழாவை ஆண்டு தோறும் அனைத்து பெருமாள் கோயில்களில் பங்குனி - சித்திரை மாதங்களில் கொண்டாடப்படுகிறது. இத்திருவிழாவைக் காண வந்த பக்தர்கள், தங்களுக்கும் மோட்சம் அளிக்க வேண்டும் என பெருமாளிடம் வேண்டிக் கொள்வர். இதைக் காண பெருவாரியான பக்தர்கள் திரண்டு, தங்களுக்கு மோட்சம் அளிக்க வேண்டும் என வேண்டிக் கொள்வர்.

மேற்கோள்கள்

வெளி இணைப்புகள் 
கஜேந்திரமோட்சம் உபன்நியாசம் – காணொளி
கஜேந்திர மோட்சம் 
Gajendra Moksha (pdf) English translation 
Bhāgavata Purāṇa: English translation of the Gajendra story

இந்து தொன்மவியல்
வைணவ விழாக்கள்
இந்தியப் பண்பாட்டில் யானைகள்
கல்குளம் கிராமம் கோவிந்தராஜப்பெருமாள் கோயில்

கல்குளம் கிராமம் கோவிந்தராஜ பெருமாள் கோயில் தமிழ்நாட்டில் காஞ்சிபுரம் மாவட்டம், கல்குளம் கிராமம் என்னும் ஊரில் அமைந்துள்ள பெருமாள் கோயிலாகும்.

வரலாறு 
இக்கோயில் பத்தொன்பதாம் நூற்றாண்டைச் சேர்ந்தது.

கோயில் அமைப்பு 
இக்கோயிலில் கோவிந்தராஜ பெருமாள் சன்னதியும், கருடாழ்வார் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.

பூசைகள் 
இக்கோயிலில் வைகானசம் ஆகம முறைப்படி ஒருகாலப் பூசை நடக்கின்றது. ஆணி மாதம் கருடசேவை முக்கிய திருவிழாவாக நடைபெறுகிறது.

மேற்கோள்கள் 

காஞ்சிபுரம் மாவட்டத்திலுள்ள பெருமாள் கோயில்கள்
சரி பார்க்க வேண்டிய தானியக்கக் கோயில் கட்டுரைகள்
பஞ்சயாதனம்

ஒரு இந்துக் கோயிலின் மூலவரின் கருவறையைச் சுற்றி அமைந்த நான்கு துணை சன்னதிகளின் தொகுப்பிற்கு பஞ்சயாதனம் என்பர். பஞ்ச+ஆதானம் =  பஞ்சயாதனம்  எனும் சமசுகிருத மொழிச் சொல்லிற்கு ஐந்தின் தொகுப்புகள் என்பர். 

பொதுவாக ஒரு இந்துக் கோயிலின் மூலவரின் கருவறை மேற்கு- கிழக்கு அச்சில் அமைக்கப்படும். எனவே கருவறையைச் சுற்றியுள்ள பிற நான்கு துணைக் கோயில்கள் வடக்கு-கிழக்கு, தெற்கு-கிழக்கு, வடக்கு-கிழக்கு அச்சுகளில் அமைக்கப்பட்டிருக்கும். 

ஒரு பஞ்சயாதனக் கோயிலின் நான்கு மூலையிலும் நான்கு துணைக் கோவில்களையும் அவற்றின் அடித்தளமாக இருக்கும் மேடையின் நடுவில் முக்கிய கோயிலும் கொண்டிருக்கும்.

கோயில் விமானத்திற்கும், மகா மண்டபத்திற்கும் இடையே அந்தராளம் எனப்படும் முற்ற வெளி அமைத்துக் கட்டப்பட்டிருக்கும்.

பஞ்சயாதனக் கோயில்கள்
பஞ்சயாதன முறைப் படி கட்டப்பட்ட  கோயில்களில் சில: 
 லிங்கராஜர் கோயில், புவனேஸ்வர் 
 தசாவதாரக் கோயில், தியோகர், உத்தரப் பிரதேசம்
 கந்தாரிய மகாதேவர் கோயில், கஜுராஹோ, மத்தியப் பிரதேசம் 
 இலக்குமணன் கோயில், கஜுராஹோ, மத்தியப் பிரதேசம்
 பிரம்மேஸ்வரர் கோயில், புவனேஸ்வர் 
 அரசவல்லி சூரியன் கோயில், ஸ்ரீகாகுளம், இக்கோயிலின் மூலவரான சூரியனின் சன்னதியைச்  சுற்றி நான்கு புறங்களிலும் விநாயகர், சிவன், பார்வதி மற்றும் விஷ்ணு சன்னதிகள் உள்ளது.

மேற்கோள்கள்

வெளி இணைப்புகள்
 http://templenet.com/Andhra/arasavalli.html

கோயில் கட்டிடக்கலை
இந்தியக் கட்டிடக்கலை 
இந்துக் கோயில் கட்டிடக்கலை
ஏகனாம்பேட்டை திருவாலீஸ்வரர் கோயில்

ஏகனாம்பேட்டை திருவாலீசுவரர் கோயில் தமிழ்நாட்டில் காஞ்சிபுரம் மாவட்டம், ஏகனாம்பேட்டை என்னும் ஊரில் அமைந்துள்ள சிவன் கோயிலாகும்.

வரலாறு 
இக்கோயில் பத்தொன்பதாம் நூற்றாண்டைச் சேர்ந்தது.

கோயில் அமைப்பு 
இக்கோயிலில் திருவாலீசுவரர், திரிபுரசுந்தரி சன்னதிகளும், அம்மன், விநாயகர், நவகிரகம் உபசன்னதிகளும் உள்ளன.  பரம்பரை அறங்காவலர் அமைப்பால் நிருவகிக்கப்படுகிறது.

பூசைகள் 
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. ஐப்பசி மாதம் சூரசங்காரம் முக்கிய திருவிழாவாக நடைபெறுகிறது. பங்குனி மாதம் உத்திரவிழா திருவிழாவாக நடைபெறுகிறது.

மேற்கோள்கள் 

காஞ்சிபுரம் மாவட்டத்திலுள்ள சிவன் கோயில்கள்
சரி பார்க்க வேண்டிய தானியக்கக் கோயில் கட்டுரைகள்
பத்தொன்பதாம் நூற்றாண்டு இந்துக் கோயில்கள்
திருவேற்காடு கருமாரி அம்மன் கோயில்

திருவேற்காடு தேவி கருமாரி அம்மன் கோயில் (Tiruverkadu Devi Karumariamman Temple) தமிழ்நாட்டில், திருவள்ளூர் மாவட்டத்தில், சென்னையிலிருந்து 20 கி.மீ., தொலைவில் திருவேற்காட்டில் அமைந்துள்ளது. திருவேற்காடு எனும் பெயருக்கு தெய்வீக மூலிகைகள் (வேர்கள்) நிறைந்த வனம் என்பது பொருளாகும்.

அமைவிடம் 
கடல் மட்டத்திலிருந்து சுமார் 42 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 13°04'19.0"N, 80°07'27.6"E (அதாவது, 13.071950°N, 80.124340°E) ஆகும்.

தல புராணம்

தேவி கருமாரியம்மன் ஒரு நாடோடியாகத் திரிந்ததாகவும் அந்தப் பருவத்தில் அவர் சூரியக்கடவுளுக்குக் குறி சொல்வதற்காகச் சென்றதாகவும்,  அவரை அடையாளம் காணாத சூரியக்கடவுள் உரிய மரியாதை தராமல் அவரை அவமதித்துவிட்டதாகவும் சொல்லப்படுகிறது.

இதனால் கோபமடைந்த தேவி கருமாரியம்மன் சூரியக்கடவுளின் இடம் விட்டகன்றவுடன் சூரியனின் ஜொலிப்பும் பிரகாசமும் மறைந்து உலகம் இருண்டுவிட்டதாகவும், பின்னர் சூரியபகவன் அம்மனிடம் மன்னிப்பு கேட்டதாகவும், அதற்கேற்ப வாரத்தின் முதலாவது நாளை தேவிகருமாரித் தினமாகக் கடைபிடிக்கும்படி அம்மன் கேட்டுக்கொண்டதாகவும் புராணக்கதை உள்ளது. எனவே இந்தத் தலத்தின் அம்மனுக்கான சிறப்பு நாளாக ஞாயிற்றுக்கிழமை அமைந்துள்ளது.

தலப் பெருமைகள்

இங்கு தேவி கருமாரி அம்மன் சுயம்புவாக, நாகப்புற்றுள் எழுந்தருளியுள்ளார். மேலும்
”மரச்சிலை அம்மன்” என்ற சன்னதி இத்தலத்தில் உண்டு.

மூலவர்: தேவி கருமாரி அம்மன்
பெருமை : சுயம்பு
சிறப்பம்சம் : நாகபுற்று 
வழிபாடு : விளக்குபூஜை 
தலமரம் : வெள்வேலம்
தீர்த்தம் : புஷ்கரணி 
பதிகம் : சம்பந்தர் தேவாரம் 
புராணபெயர் : வேலங்காடு

பிரார்த்தனைகளும் நேர்த்திக் கடன்களும்

அன்னையின் அருளால் இங்கு வரும் பக்தர்களுக்குத் திருமண வரம், குழந்தை வரம், வியாபார வளர்ச்சி ஆகியவற்றைத் தருகிறது.

தீராத நோய்களைத் தீர்த்தருளும் வேப்பிலையை மக்கள் அன்னையிடமிருந்து பக்தியுடன் பெற்றுச் செல்கின்றனர். வேப்பிலையும் பிரம்பும் கொண்டு மந்திரிக்கப்பட்டு பில்லி, சூன்யம், மனநோய் போன்றவை நீங்கப்பெறுகின்றனர். ராகு கேது கிரக தோசம் உள்ளவர்கள் புற்றில் பால் ஊற்றினால் அம்மாதிரியான தோசங்கள் விலகுகின்றன.

பௌர்ணமி தோறும் 108 சுமங்கலி பெண்களால் மாலை வேளையில் 108 திருவிளக்கு பூஜை செய்யப்படுகின்றது.இந்தப் பூஜையைச் செய்பவர்கள் அவரவர் ஈடுபாட்டிற்கு ஏற்ப பலன்களை அடைந்து வாழ்வில் உயர் நிலை பெறுகின்றனர்.

புற்றில் பாலூற்றி வழிபடுவோர்க்கு வாழ்வு அளித்து இராகு கேது போன்ற கிரகங்களால் வரும் தோஷங்களை நீக்குவேன் என்பது அன்னையின் அருள் வாக்கு.

இவை தவிர முடிகாணிக்கை, தேர் இழுத்தல், குங்கும அபிசேகம், மாலை சாத்துதல், சங்காபிசேகம், கலசாபிசேகம், கல்யாண உற்சவம், பொங்கல் வைத்தல், அங்கப்பிரதட்சணம் , கண்ணடக்கம் ஆகியவை முக்கிய நேர்த்திக் கடன்களாகப் பக்தர்களால் அம்மனுக்குச் செலுத்தப்படுகிறது.

திருவிழாக்கள்

 ஆடிப் பெருந்திருவிழா
 தை மாதம் பிரம்மோற்சவம்
 மாசி மகம்
 நவராத்திரி  
 பௌர்ணமி, செவ்வாய் மற்றும் வெள்ளி கிழமைகளில் கோயிலில் பக்தர்களின் வருகை பெருமளவில் இருப்பது சிறப்பு
 தமிழ் மற்றும்  ஆங்கில புத்தாண்டு, தீபாவளி, பொங்கல் ஆகிய சிறப்பு நாட்களில் அம்மனுக்கு சிறப்பு அபிசேக ஆராதனைகள் நடைபெறும் போது ஆயிரக்கணக்கான பக்தர்கள் கலந்து கொள்வர்

பதிகம் பாடியோர் 
திருவேற்காடு தேவாரம் என்ற பாடலில் திருஞானசம்பந்தர் வேற்காட்டுத் தலத்தைப் பற்றிப் பாடியுள்ளார். அருணகிரிநாதரும் இத்தலம் குறித்து தனது பாடல்களில் பாடியுள்ளது சிறப்பு.

மேற்கோள்கள்

வெளி இணைப்புகள் 
 திருவேற்காடு கருமாரி அம்மன் கோயில்

திருவள்ளூர் மாவட்டத்திலுள்ள அம்மன் கோயில்கள்
கம்பராஜபுரம் அபயபிரதான வரதராஜப்பெருமாள் கோயில்

கம்பராஜபுரம் அபயபிரதான வரதராஜ பெருமாள் கோயில் தமிழ்நாட்டில் காஞ்சிபுரம் மாவட்டம், கம்பராஜபுரம் என்னும் ஊரில் அமைந்துள்ள பெருமாள் கோயிலாகும்.

வரலாறு 
இக்கோயில் பத்தொன்பதாம் நூற்றாண்டைச் சேர்ந்தது.

கோயில் அமைப்பு 
இக்கோயிலில் அபயபிரதான வரதராஜப்பெருமாள், பெருந்தேவி தாயார் சன்னதிகளும், கருடாழ்வார், ஆண்டாள், கிருஷ்ணன் உபசன்னதிகளும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள் 
இக்கோயிலில் ஒருகாலப் பூசை நடக்கின்றது. சித்திரை மாதம் தமிழ் புத்தாண்டு முக்கிய திருவிழாவாக நடைபெறுகிறது. ஆனி மாதம் ஆனி திருமஞ்சனம் திருவிழாவாக நடைபெறுகிறது.

மேற்கோள்கள் 

காஞ்சிபுரம் மாவட்டத்திலுள்ள பெருமாள் கோயில்கள்
சரி பார்க்க வேண்டிய தானியக்கக் கோயில் கட்டுரைகள்
ஆலப்பாக்கம் அழகுசுந்தர வரதராஜப்பெருமாள் கோயில்

ஆலப்பாக்கம் அழகுசுந்தர வரதராஜ பெருமாள் கோயில் தமிழ்நாட்டில் காஞ்சிபுரம் மாவட்டம், ஆலப்பாக்கம் என்னும் ஊரில் அமைந்துள்ள பெருமாள் கோயிலாகும்.

வரலாறு 
இக்கோயில் பத்தொன்பதாம் நூற்றாண்டைச் சேர்ந்தது.

கோயில் அமைப்பு 
இக்கோயிலில் அழகுசுந்தர வரதராஜப்பெருமாள், ஆனந்தவல்லி தாயார் சன்னதிகளும், பெருமாள், ஸ்ரீதேவி பூதேவி, இராமானுஜர், கருடாழ்வார் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.

பூசைகள் 
இக்கோயிலில் வைகானசம் ஆகம முறைப்படி ஒருகாலப் பூசை நடக்கின்றது. சித்திரை மாதம் பௌர்ணமி முக்கிய திருவிழாவாக நடைபெறுகிறது.

மேற்கோள்கள் 

காஞ்சிபுரம் மாவட்டத்திலுள்ள பெருமாள் கோயில்கள்
சரி பார்க்க வேண்டிய தானியக்கக் கோயில் கட்டுரைகள்
யசோதர்மன்

யசோதர்மன் (Yashodharman) சமசுகிருதம்: यशोधर्मा) பண்டைய பரத கண்டத்தின் மத்தியப் பகுதியான மால்வா நாட்டை கி பி ஆறாம் நூற்றாண்டில் ஆண்ட இந்து மன்னராவார்.

வரலாறு

கி பி ஐந்தாம் நூற்றாண்டின் நடுவில் ஹெப்தலைட்டுகள் எனும் வெள்ளை ஹூணர்கள், குப்தப் பேரரசை வடமேற்கிலிருந்து தொடர்ந்து தாக்கினர்.  யசோதர்மனும், குப்த மன்னரான மூன்றாம் குமாரகுப்தரும்  இணைந்து, ஹூணர்களின் தலைவன் மிகிரகுலனை கி பி 528-இல் தோற்கடித்தனர். 
   
மால்வா மன்னர் யசோதர்மனின் இவ்வெற்றிகளை, கி பி 532-இல் எழுப்பப்பட்ட மண்டோசோர் தூணில் உள்ள மூன்று கல்வெட்டுக் குறிப்புகளில் குறிக்கப்பட்டுள்ளது.

இதனையும் காண்க
 மண்டோசோர்

வெளி இணைப்புகள்
Bijayagadh Stone Pillar Inscription of Vishnuvardhana 
Mandasor Pillar Inscription of Yashodharman

மேற்கோள்கள்

இந்திய வரலாறு
மத்தியப் பிரதேச வரலாறு
குப்தப் பேரரசு
இந்திய அரசர்கள்
உருவாகும் உள்ளம்

உருவாகும் உள்ளம் (The Emerging Mind) என்பது என்பது 2003 ஆண்டு வெளிவந்த புகழ்பெற்ற அறிவியல் நூலாகும்.  மூளையின் மாயாஜாலங்கள் என்ற நூலின் மூலம் மிகப் புகழ்பெற்றவர் விளையனூர் இராமச்சந்திரன்.  பி.பி.சி. வானொலி நிறுவனம் ஆண்டுதோறும் மெய்யியல், அறிவியல், சமூகவியல் அறிஞர்களைக் கௌரவித்து, அவர்களது உரைகளை ஒலிபரப்பும். இந்தப் பேருரைகள் ‘டாக்டர் ரீய்த் லெக்சர்ஸ்’ என அவற்றைத் தொடங்கி வைத்தவரின் பெயரால் அழைக்கப்படுகின்றன. 2003 ஆம் ஆண்டு அவ்வாறு சிறப்பிக்கப்பட்டவர் மருத்தவர் இராமச்சந்திரன். அவர் மூளை, மனம், கலை எனப் பல்வேறு தளங்களை உள்ளடக்கிய ஐந்து பேருரைகள் ஆற்றினார். அது தொகுக்கப்பட்டு "The Emerging Mind" என்ற பெயரில் 2003 இல் நூலாக வெளிவந்தது, இந்தூல் தமிழில் உருவாகும் உள்ளம் என்ற பெயரில் ஆயிஷா நடராசனின் மொழிபெயர்ப்பில் வெளிவந்துள்ளது.

சுருக்கம் 

இந்நூலில் மனிதன் தன் காட்சிப்புலன்களால் உலகை எவ்வாறு அறிகிறான் என்பதை ஆசிரியர் விளக்குகிறார். கண்களைத் திறந்தவுடன் மனிதன் காணும் காட்சிகளை அவன் அறியும் விதம், உண்மையில் சாதாரண ஒளிப்படக் கருவியின் செயல்பாடு போன்றது அல்ல. அதைவிட மிகமிக சிக்கலானது. காட்சிப் புலன் தொடர்பாக மட்டும் முப்பதுக்கும் மேற்பட்ட இடங்கள் மூளையில் உள்ளன. ஒவ்வொரு பகுதிக்கும் ஒரு பணியைச் செய்கின்றன.

மனிதன் காணும் ஒவ்வொரு பொருளும், நபரும், அவனுக்கு ஒரு உணர்வை ஏற்படுத்தும். இதனாலேயே காதலியைக் கண்டால் பரவசம், எதிரியைப் பார்த்தால் கோபம் என ஏற்படுகின்றன. இதற்குக் காரணம் காட்சிப்புலன் தொடர்பான பகுதிகள் உணர்ச்சிகள் தொடர்பான பகுதிகளோடு தொடர்புகொண்டிருப்பதே ஆகும். இந்தத் தொடர்பு இழை சில பாதிப்புகளால் துண்டானால், பார்க்கும் நபர்கள் எந்த உணர்ச்சியையும் ஏற்படுத்தாமல் அந்நியர்கள்போல் தோன்றுவார்கள் என்கிறார்.

நூலின் இறுதிப்பகுதியில் மிகச் சிக்கலான விஷயங்களைப் பற்றி அலசுகிறார். மனிதன் செய்யும் செயல்கள் எல்லாம் அவனது  முழு கட்டுப்பாட்டில்தான் இருக்கின்றனவா, அப்படியென்றால் கார் ஓட்டும்போது ஏதோ சிந்தனை செய்து கொண்டே போவது எப்படி என்பன போன்ற விஷயங்களைப் பேசுகிறார். நமது மூளையின் பல செயல்கள் அனிச்சையாக நடக்கின்றன. ‘தான்’ என்னும் சுயஉணர்வு என்றால் என்ன என்ற கேள்வி ஆன்மிக, தத்துவவாதிகள் எழுப்புவது. மூளையின் சில பகுதிகள்தான் இந்த ‘தான்’ என்ற உணர்வை ஏற்படுத்துகின்றன. நமது கையை அசைக்கும்போது இந்த ‘தான்’ பகுதிகளும் செயல்படுவதால், நமக்கு நம் கை நமது கட்டுப்பாட்டில் உள்ளதாகத் தோன்றுகிறது என குறிப்பிடுகிறார்.

மேற்கோள்கள் 

உளவியல் தமிழ் நூல்கள்
ஆங்கில நூல்கள்